
DANKI Na DJE 


ARUBA A HAYA SU STATUS APARTE 
“би propio Gobierno - Parlamento, 
* Gobernador • Procurador General, 
* Banco Central • Propio moneda, 
* Himno y Bandera " Ortografia, 


GOBIERNO DI ARUBA 

















MINISTER EVELYN Wever-CROES 


PROME MINISTER DI ARUBA 

COLEGIO PASTOOR KRANWINKEL NA 


PARADERA LO BIRA E DI DOS 
e-LEARNING PROJECT 











Е 
Diahuebs, Colegio Pastoor Kranwinkel na Paradera а ricibi e 
grato noticia cu nan lo bira e di dos e-Learning Project. Prome 
Minister Evelyn Wever-Croes hunto cu Minister di Enseñansa 
Armando Lampe, Directora di Skoa Juffrouw Baly, CIO Varelie 
Croes y Pancho Croes di FUTURA, a bishita e scol pa asina 
duna e bon noticia aki na Colegio Pastoor Kranwinkel. 


Na luna di april afia pasa, den colaboracion cu Minister di 
Ensefiansa, Armando Lampe, Gabinete Wever-Croes a lansa 
un proyecto piloto innovativo den educacion primario pa stimula 
e 21Century Skills for di un edad hoben caba. Un proyecto 
hopi importante na unda cu Scol Basico Cacique Macuarima y 
Scol preparatorio Aterima a wordo digitalisa. 


Prome Minister a duna di conoce cu mirando e exito di e 











“4 >am = 
Proyecto акі, y mirando tambe си nos ta den Aña di Innovacion y 
Enseñansa, Gobierno di Aruba lo percura hunto cu docentenan 
pa digitalisa henter e scol. Poco poco pero sigur nos ta logra 
nos meta pa digitalisa tur scol na Aruba y pone enseñansa 
completamente innova. Den Aña di Innovacion y Enseñansa, 
Gobierno kier dal e pasonan concreto den innovacion y 
educacion pa modernisa, fortalece y capacita nos como pais 
pa e retonan actual y di futuro. 


Cabesante di e scol, señora Angeline Leung a vocifera cu 
tawata un grato noticia cu nan scol a wordo scogi pa wordo 
digitalisa y haci asina cu dunamento di les lo ta mas agradabel 
pa maestronan como tambe pa tur alumno. Señora Leung a 
gradici Gobierno di Aruba, SKOA y FUTURA pa scoge nan scol 
pa un proyecto asina grandi y bunita. 


рр 

“ARUBA TA ETALANDO SU 
MES COMO UN LIDER, 
UN ISLA LIDER DEN 
ARENA POLITICA.” 


GOBIERNO DI 
-GILBERTO Francois “Berico” CROES 


ив... DANKI 
NA ОЈЕ 





DIA р Nos TIN NOS РВОРІО 
ЦАЙХ) Banco CENTRAL y MONEDA 




















NOS CRIATURANAN.. 
Nos KIER SALBA ARUBA: 
й. NOS KIER SALBA NOS CULTURA 
Nos кВ SALBA NOS DIGNIDAD.” 


















Nos тім NOS HIMNO Y BANDERA 
Y NOS PROPIO ORTOGRAFIA 

Prome Minister Evelyn Wever-Croes: 
Durante e evento special di FUTURA na Museo Historico Aruba 
na Fort Zoutman: 


PROME MINISTER TA ELABORA RIBA 
E CINCO (5) PROYECTO DI PRIORIDAD 
TRATEGICO DI INNOVACION 


Durante e evento di FUTURA ра ‘kickoff пап 2020 Innovation 
Agenda, Prome Minister a comparti cinco (5) proyecto di 
prioridad trategico cu lo cuminsa e aña aki den cuadro di Aña 
di Innovacion y Enseñansa. 


E vision di innovacion y educacion en general di Gobierno di 
Aruba: 

Innovacion ta un aspecto sumamente importante pa tur pais, 
industria, compania, y organisacion. E desaroyo riba tereno di 
tecnología y automatisacion di ultimo añanan cu ta sosodiendo 
na un manera exponential tin un impacto grandi riba nos bida 
diario, con nos ta traha, y sigur riba e futuro di nos futuro 
generacionnan. Y e rol di e ser humano den esaki ta uno 
crucial. 


Manera cu su exelencia gobernador di Aruba - Sr. Alfonso 





Boekhoudt - a indica den su discurso di aña nobo: ohala 
nos por aplica solucionnan di automatisacion den forma mas 
completo sin perde bista pa e factor humano cu ta sostene e 
automatisacion aki. Esaki sigur ta e punto di salida di Gobierno 
di Aruba. E ser humano ta y lo keda central den tur nos 
proyectonan di innovacion. 


Den 2020 nos lo sigui enfoca riba habilidadnan nobo cu lo 
trece oportunidadnan laboral alternativo y diversificacion di 
nos economia. Den esaki educacion y life-long learning ta di 
sumo importancia. No solamente pa nos muchanan, pero pa 
tur persona interesa den desaroya nan habilidadnan, of siña 
habilidadnan nobo. Y esaki ta algo cu Gobierno ta enfocando 
riba dje, y e proyectonan di prioridad riba agenda, tur di un 
forma of otro ta promove esaki. 

Continuacion Pagina 3 


E cinco (5) proyectonan di innovacion cu ta prioridad pa 
Gobierno den 2020: 


1. eGovernment 

2. 100 Innovations. 

3. B-Lab Santa Cruz 

4. Future of Work Vocational Training 
5. eLearning 2.0 


Prome Minister Evelyn Wever-Croes: “Си esaki mi kier a 
oficialisa pa prome biaha den historia di nos pais hoben, Aña 
di Innovacion y Enseñansa, cu enfoke riba innovacion den 
enseñansa. Mi kier gradici e ekipo completo di FUTURA. Ora 
mi a asumi e encargo di Innovacion, mi tabata tin un deseo, 
un vision, un deseo di Innova Aruba, di prepara nos pais pa 
e retonan cu nos ta bay enfrenta den futuro. Especialmente 
pasobra mi tabata sa cu e retonan cu nos ta enfrentando ta 
hopi hopi grandi, y den circumstancianan asina, hopi facil 
como mandatario bo ta enfoca solamente riba paga candela. 
Y ta hopi candela nos a haya nos ta paga, ta manera un stoof 
cu 8 candela pareu, bo ta paga un, otro ta cende, y asina el a 
sigui. 


Boue circumstananan asina masha facil un mandario por lubida 
riba su vision, riba e vision pa su pais. Mi tabata sa tambe cu un 
vision sin un plan y sin accion, ta keda simplemente un soño, 
pues mi mester a percura pa tin un ekipo cu ta bay encarga su 
mes cu e plan y cu accion. Y den nos Chief Innovation Officer 
Varelie Croes, y henter e ekipo di FUTURA, mi a haya e ekipo 
aki. Mi a presenta mi vision y pa e no keda na un soño so, nan 
ta encarga cu e plan y cu accion. Tambe mi colega ministernan 
ра nan cooperacion у йпітепіе na Parlamento pa aproba e 
alicacion di fondo schaars cu nos tin. Sin boso, innovacion lo 
a keda na un soño. 


Danki pa haci e soño di nos pais un realidad. Nos vision pa cu 
innovacion ta ambicioso y nos so no por logr'e. P'esey mi kier 
gradici cada un di boso cu ta colabora y coopera cu nos, boso 
cu ta adpota proyecto y ehecuta nan hunto cu nos. Ta hunto 
mos lo innova Aruba, y prepara nos futuro generacionnan pa 
enfrenta e retonan cu futuro lo trece”. 

























































у ARUBA 


MINISTER XIOMARA Ruiz-Mapuro 


MINISTER di Finansa, Asuntonan Economico 

MINISTER DI CULTURA ТА EXTENDE UN 
INVITACION CORDIAL NA TUR ESNAN CU TA 
STIMA ARUBA MA NO A NACE AKI NAN 


Pa asisti na e Manisfestacion Cultural y Ceremonia Protocolar 
dia 24 y 25 di januari 2020 





BIN CELEBRA 
DIA DI BETICO 











Minister di Cultura a extende un invitacion cordial na tur esnan 
cu a bin biba na Pais Aruba, cu a haci Aruba nan hogar, ta 
labora y ta contribui na desaroyo di Pais Aruba, pa asisti na e 
Manisfestacion Cultural y Ceremonia Protocolar en conexion 
cu celebracion di fecha natalicio di Libertador Gilberto Frangois 
Betico Croes. 


E mandatario a enfatisa cu Betico a siña nos tambe cu un 
Arubiano ta esun cu tin amor pa Aruba y cu Aruba ta den su 
mente y curason. E dignatario ta extende un invitacion na tur 
esnan cu ta biba na Aruba y no a nace na Aruba pero ta stima 
Aruba pa asisti na e Manisfestacion Cultural diabierna dia 24 di 
januari pa 7'or di anochi te 10.30 di anochi na Plaza Libertador 
G.F. Betico Croes, durante cual lo tin un bunita concierto di 
Grupo di Betico. Durante e anochi aki tambe lo tin un feria 
culinario di Aruba y benta di productonan artesanal. 


Betico su legado y su enseñansa te awe a keda presente. Ta 
importante pa tur cuidadano di Aruba conoce nos historia, cu 
ta Danki na Libertador Betico Croes Aruba a logra su Status 
Aparte den Reino Hulandes. Ta danki na su sacrificionan cu 
a awe nos ta un Pais cu por habri brasa pa tur esnan cu bon 
boluntad cu kier haci Aruba nan hogar y contribui na progreso 
di Aruba. 


E mandatario a extende un invitacion cordial na tur esnan cu 
ta stima Aruba ma no a nace akinan, pa ta presente tambe 
riba e fecha natalicio di Libertador Betico Croes diasabra dia 
25 di januari pa 9or di mainta te 11'or di mainta pa presencia 
e Ceremonia Protocolar. E Minister di Cultura a subraya pa 
ban bin hunto y asina gradici cu Danki na Dje — Nos Libertador 
Gilberto Frangois Betico Croes — awe nos tin Pais Aruba y pa 
hunto nos sigui contribui na progreso di Pais Aruba. 


Diabierna 24 January 2020 











ncho 
9 Govemor's Вау Beach 


Competencia di 
Boto Miniatura 





9:30 am - 3:00 pm 


9 Museo 


Bishita Museo riba 
Dia di Botico 





12:00 pm - 4:00 pm 





ucuti Yacht Club 


9 сы 





Bin celebra Dia di Betico lo tin 
Piscamento, cuminda y DI. 


® Hofi Seroe Janchi 


Mini Festival di 
Caha di Orgel 


2:00 pm - 6:00 pm 


Concierto Grupo di Betico, 
Show di Balle y Cuminda Crioyo. 


coro: 
Muchanan Sabi 


9:00 am - 11:00 am 





® Plaza Deto Varis 


Diferente 
Weganan Popular. 


2:00 pm - 9:00 pm 





ty 


Y San Nicolas 


Blehita Museo riba 
Dia di Betico 


12:00 pm - 4:00 pm 


Copa Betico den 
Seso Sport 


7.00 pm -10:00 pm 





Betico Memorial, ТОК Run, 
6K Walk & Run 


Cuminsando 6:00 di Mainta 

















cho La Ponderosa 


Ferla Betico Croes 2020, 
Aruba y Corsou 


Diasatra, 5.00 РМ / Diacomingo 4 00 РМ 





9 


Bin subi Lighthouse у 
experencia un bista unico! 





9:00 am - 7:00 pm 





Manifestacion Cultura, Expo di 
Betico y Ferla, 


10:00 am - 6:00 pm 


У San Nicolas 


Bishita Museo di Carnaval riba 
Dla di Betico 


12:00 pm - 4:00 рт 





9 Certo di 





Paseo riba 
Bicicleta 


9:00 am - 12:00 pm 


9 Paseo Herencia Mall 


Celebracion di Dia di Betico, 
Show di balle cultural. 


10:00 pm 


8:00 рт 





Cushina а! Clarita, 
Benta di diferente cuminda 
Споуо. 


11:00 am - 8:00 pm 














Bishita Museo riba 
Dia di Betico 





tzoutman У 


12:00 pm - 4:00 pm 





9 Schelpstr 





Bishita Museo riba 
Dia di Betico y siña 
di e Expertonan 


11:00 am - 3:00 pm 


Guillermo P. 





Gran Final, 
Copa Betico Croes 2020 


'ОВ!ЕВМО DI 

SOCIAAL CRISIS PLAN 


LEY DI CODIGO 


TRAHANDO ARIBA E 
DI PROTECCION 


INFANTIL Y HUBENIL 


Sociaal Crisis Plan ta activo desde december di 2018 y ta conta 
awe cu un total di 22 socio entre sectornan; social, hudicial, 
salud y enseñansa, caminda un total di 38 proyecto ta wordo 
subsidia. Sociaal Crisis Plan ta un plan nacional cu e iniciativa 
pa traha cu instancianan den tur 4 sector caminda hunto ta 
colabora y traha preventivo, curativo y represivo den e cuadro 
di abuso di mucha. 


Un di e proyectonan grandi y primordial di Sociaal Crisis Plan 
ta pa introduci e ley di Codigo di Proteccion Infantil y Hubenil 
(Child Safety Code) cu ta wordo ehecuta door di Sue-Ann Ras 
como coordinador nacional di e codigo di proteccion infantil 
y hubenil. E ley di codigo di proteccion infantil y hubenil ta 
un plan nacional y cu sosten di Unicef Hulanda tin como 
meta pa proteha tur mucha y hoben entre O pa 18 aña riba 
un nivel profesional entre sectornan; social, hudicial, salud y 
enseñansa. 


E ley di codigo di proteccion infantil y hubenil ta cubri tur 
aspecto huridico pa asina tur profesional den e 4 sectornan por 
traha mas structural pa proteha e mucha di cualkier abuso y of 
situacion cu e por ta pasando aden. Tur 4 sector lo wordo guia 
y structura pa un lider di proyecto, caminda hunto nan lo forma 
e “taskforce” entre e sectornan cu ta carga e responsabilidad 
pa implementa e proceso di ehecucion di e codigo di proteccion 
infantil y hubenil segun e stapnan oficial ora ta trata di sospecho 
di casonan di abuso di mucha. 


Den un momento historico cu a tuma luga, 23 di januari 
2020, caminda despues di un trayecto largo di preparacion, e 
Procesmanager di Sociaal Crisis Plan cu ta alabes e director 
di Departamento di Asunto Social; sra. Glenda Hernandez 
a reuni cu Directie di Bureau Sostenemi, Volksgezondheid 
(DVG), Voogdijraad (DVR), Wetgeving en Juridische Zaken 
(DWJZ), Onderwijs, Opvoed Commissie y Signs Of Safety. 
Presente tambe tabata sr. Hendrik Tevreden di Parlamento y 
representantenan di Unicef Hulanda Stan van Haaren y Anne 
Kroon. A elabora y consulta ariba puntonan di desaroyonan y 
concepto pa locual ta trata e ley di codigo di proteccion infantil 
y hubenil. 


Sociaal Crisis Plan tin e mision pa finalisa e trayecto di e ley 




















di codigo di proteccion infantil y hubenil pa asina Parlamento 
por trata esaki. E vision di Sociaal Crisis Plan ta pa elimina 
tur causa y preveni cualkier tipo di abuso di mucha pa asina 
tur mucha aki na Aruba por sinti su mes sigur. Y poco poco 
cu e cambionan aki cu ta wordo ancra den nos leynan, nos 
cadena profesional por traha mas amplio pa asina brinda cada 
mucha e proteccion cu nan tin derecho ariba dje. E bienestar 
y siguridad di nos muchanan ta e responsabilidad di nos tur. 


GOBIERNO DI ARUBA 


МА SU HONOR, 
NA SU MEMORIA, 
Y CU E MESUN AMORI 


N Feliz Día di Betico Araba 


ч 


(а F (Сэ 


MINISTER DI ASUNTO SOCIAL У LABOR 













ARUBA 


MINISTER ANDIN BIKKER 


MINISTER di Husticia, Seguridad y Migracion 


UNICEF TA ENTREGA CONCEPT NOTA RIBA 
TERENO DI HUSTICIA PENAL HUBENIL NA 
MINISTER DI HUSTICIA MR. ANDIN BIKKER 


Diabierna 24 January 2020 

















Aña pasa expertonan di UNICEF tabata na Aruba den cuadro 
di e Social Crisis Plan (SCP) unda nan tabatin reunion cu 
diferente organisacion. A base di e reunionnan aki, UNICEF a 
traha riba un concept nota incluyendo e partinan cu lo trece e 
sistema di husticia penal hubenil di Aruba mas cerca posibel 
den linea cu e tratado di derechonan di mucha. 


Meta ta pa haci e sistema di husticia penal hubenil mas amical 
pa e mucha y e genero, y reenforsa e capacidad institucional 
riba tereno di husticia penal hubenil. Diamars ultimo e concept 
nota a keda presenta na Minister di Husticia. 


Durante e reunion Minister di Husticia a indica cu ultimo tempo 
el a tuma pasonan mehora e sistema di husticia penal hubenil 


di Aruba. E mandatario a indica cu ya a tuma iniciativanan pa 
implementa diferente punto riba tereno di "restorative justice". 
Tambe a duna ordo pa studia e posibilidad pa yega na un Bureau 
HALT, pa mehora e posibilidad pa amplia e actividadnan diario 
significante pa e detenidonan hoben. 


Di parti UNICEF nan a mira cu Minister di Husticia ta bezig cu 
diferente iniciativa sumamente positivo riba tereno di derecho 
penal hubenil. Den e proximo dianan lo reuni cu diferente 
departamento cu ta envolvi den e proyectonan menciona 
y lo averigua cual sosten tecnico nan lo por ofrece na e 
departamentonan aki pa realisa e proyectonan. 

MINISTER DI HUSTICIA MR. ANDIN 
BIKKER DIABIERNA MERDIA TABATA DEN 
PARLAMENTO PA "VRAGENUUR" 











Miembro di Parlamento Sr. Alan Howell a pidi esaki pa trata 
e tema di atraco y con Minister ta bay soluciona esakinan y 
evita cu nan ta sigui pasa. Minister Bikker den su contestacion 
tabata hopi amplio kico tur el a bin ta haci pa pone mas ekipo 
ра КРА por traha у combati 'High Impact Crimes". Tambe e 
mandatario a mustra cu e cantidad di casonan di atraco 
a baha drastico compara cu 2017 momento cu el a asumi 
responsabilidad como Minister di Husticia. Dos biaha Minister 





Bikker a bin Parlamento cu plan specifico cu casi 20 pagina 
y a splica amplio cu ta bay concentra y combati High Impact 
Crimes y entre nan atraco. Mirando e reto di e situacion den 
regio di pais bisiña Venezuela a reintroduci e radar cu desde 
un par di luna ta operacional. 


Tambe a percura pa e cuerpo ta motiva unda nan a haya nan 
bevordering cu pa hopi aña nan tabata wardando riba dje. Pero 
na final di dia e reto semper ta keda pasobra e ta un bataya 
entre bon y malo cu ta criminalidad y order rechtshandshaving. 
Minister Bikker a splica cu den e dimension a haya un situacion 
sin precedente unda e situacion na Venezuela a pone cu varios 
ciudadano a bin busca refugio y bou di nan tin personanan bon y 
tin personanan menos bon. Los di esey tin persona cu for di aña 
2015 bin ariba tabata bin como turista y no tabatin manera pa 
screen nan pasado hudicial oficial. Lamentablemente despues 
cu пап a drenta como turista nan ta keda como overstayers y 
despues nan tin efecto riba e patronchi di criminalidad. 


For di 2018 Minister Bikker a bin cu un maneho hopi severo 
pa loke ta trata e peticion di asilo pasobra mas cu 90% a bin 
constata cu nan no tin derecho pa haya un asilo politico pero 
mas bien nan ta inmigrantenan economico. Minister Bikker na 
un manera hopi transparente a contesta y splica su maneho 
y kico tur el a bin ta haci riba siguridad pa tanto e ciudadano 
como e bishitantenan pasobra Aruba ta biba di turismo. 





PETIT COMITE A HACI ENTREGA DI UN 
CUADRA NA ALTOCOMISARIO DI POLIS 


Macuarima Aruba: Diahuebs mainta e Petit Comite di e Plan 
Nacional cu ta atende cu e problematica di cacho riba caya, a 
haci entrega di un di e cuadranan ganador di nan concurso cu 
a tuma lugar aña pasa den luna di augustus. Representante 
di e Petit Comite a haci entrega na altocomisario di polis sr. 
Andrew Hoo. Sr. Hoo a aprecia esaki masha hopi mes y a 
sigura cu e lo haya un lugar special na warda di polis na Santa 
Cruz. 


E concurso aki tabata basa ariba e creatividad di alumnonan 
di scol basico, cu a ilustra un of algun di e puntonan di e ley 
di cacho. Esnan cu a participa por a scohe den tres tema pa 
ilustra, esta (1) cacho den cura, (2) cacho na “leash” of (3) 
cacho na veterinario. 


Petiti Comite a ricibi 409 pintura di 29 diferente scol unda por 
a admira hopi talento den nos muchanan. 
Altocomisario Sr. Hoo akeda sorprendi di e talento yimaginacion 





| 


di nos muchanan. Un palabra di danki na sra. Irene Croes y 
sra. Dellanire Maduro di e Petit Comite pa cu e gesto bunita 
aki. 





MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 


ister di Enseñansa, 








lencia y Desaroyo Sostenibel 

MINISTER LAMPE A RICIBI BUKI 





“DANKI 


М. 











NA DJE” 








Minister di Enseñansa, Ciencia y Desaroyo Sostenibel Sr. Rudy 
Lampe, a ricibi e buki "Danki па Dje” cu Gobierno di Aruba a 
saca pa muchanan di klasnan 4,5 y 6 di scolnan basico en 
conexion cu celebracion di Dia di Betico. "Danki na Dje” ta 


contene e historia breve di e lucha pa nos Status Aparte. 


E titular di Enseñansa a expresa cu e lo percura pa e teme di 
е buki aki bira e base pa curiculum den scolnan. E berdadero 
historia di e Status Aparte mester bira material di les pa 
asina tur scol na Aruba siña nos muchanan tocante e lucha 
pa nos Status Aparte y asina e keda pa semper graba pa e 


generacionnan nos dilanti. 














pr — 

“ 
Е FELICIDAD CU МІ TA DESEA 
Sd PA MI PROPIO YIUNAN, 
TA E FELICIDAD CU MI TA DESEA 
- 17 
РА HENTER PUEBLO DI ARUBA. Ci 





17 -СиївЕвто FRANCOIS “Berico” CROES 


DANKI 
NA DJE 





Nos TIN Nos PROPIO GOBIERNO 
Y PARLAMENTO 








“© МІ CAY NA CAMINDA, 
GARA E BANDERA 
Y SIGUI CU E LUCHA! ” GOBIERNO DI 


-GILBERTO FRANCOIS “Betico” CROES 


DANKI 
NA DJE 





Nos TIN STATUS APARTE 





га 





GABINETE WEVER CROES 





Diabiema 24 January 2020 E 
CAS DI ARUBA CU CEREMONIA PA 
CONMEMORA FECHA NATAL DI 
BETICO CROES 


Personal di Gabinete di Minister Plenipotenciario y di ATA 
Europa a tene riba 24 di januari, na antesala di Dia di Betico, 
un ceremonia pa recorda natalicio di Sr. Gilberto Françoise 
“Betico” Croes (dfm), politico y estadista Arubiano. Minister 
Plenipotenciario Guillfred Besaril, Director a.i. di Arubahuis mr. 
Glenn Ling y director di ATA Europa Tirso Tromp a pone un flor 
na e busto di Betico Croes. 








Prome cu e acto aki sr. Besaril a tene un discurso. E 
mandatario a scohe pa elabora un poco riba e aña 1985 pa 
ilustra e situacion di Aruba na e momento aki. ‘Por wel cu na e 
momentonan aki nos ta tuma desicionnan caminda bo ta bisa 
nan ta duro, pero a lo largo bo ta bai mira cu na 2020, 2021 y 
sigur 2022 un biento fresco lo supla pa motibo cu durante 2018 
y 2019 desicionnan dificil a wordo tuma na bienestar di loke 
ta e finanzas publico, desaroyo economico y sigur desaroyo 
social di pais Aruba.' 

‘Dicon mi ta bai Бек na aña 1985. E tabata un aña hopi 
transcendental pa Aruba. Tabata e afia cu LAGO a disidi pa 
stop cu e refeneria despues di mas cu 60 afia. Aruba no tabata 
conoce den e per-iodo ey un desaroyo economico manera 
awe. E industria turistico no tabata mesun desaroya manera 
cu e ta awor. Pero desicionnan dificil mester a wordo tuma. Y 
ta na un momento asina bo ta de-mostra vision y amor pa bo 
pueblo. Pasobra sr. Betico Croes (dfm) a pone pueblo dilanti di 
popu-lismo di su mes como politico. Desicionnan dificil cu 5 pa 
7 afia despues expertonan den finanzas publico y economico 
a bisa kico tabata di Aruba si e desicionnan no a wordo tuma 
na 1985. Pero tambe desicionnan dificil cu a coste un eleccion 
y muy probablemente tambe su bida. Un bida cu no a mira su 
gran logro loke tabata Status Арапе,’ asina sr. Besaril a bisa. 














E mandatario a sigi bisa cu esaki no solamente ta momentonan 
den historia di un pais, pero tambe un historia personal di un 
gran estadista. Besaril: ‘Unda ela pone su mes un banda na 
bienestar di un pueblo cu semper ela stima. Pasobra tuma 
desicionnan manera e famoso 8.2 ( extra belasting riba bo 
salario) no tabata nada facil. Pero ela hacie cu un vision 
mirando na unda nos finanzas pub-lico ta, drentando un Status 
Aparte, y unda nos kier bai. Tur esaki tabata un decision unda 
ela pidi solidaridad. Pues pesey mi ta para na 1985. Pesey 
аме ta importante pa corda con grandi sr. Betico Croes tabata 
como persona y cuanto amor ela duna y ki ehempel ela laga 
atras pa nos. Ehempel cu nos mester sigi y cu awe nos por 
mira atras riba un industria turistico mas stabil, otro aspectonan 
economico mucho mas interesante cu perspectiva hopi mas 
fuerte. Nos ta mira cu e unico cos cu nos mester haci ta tuma 
curashi. Esey ta e lesnan cu ela laga y mi ta kere cu awe ta 
importante pa nos reflexiona riba e lesnan aki,’ segun Minister 
Plenipotenciario Guillfred Besaril 

E ceremonia a keda clausura cu canto di nos himno nacional 
Aruba Dushi Tera. 














Diabierna 24 January 2020 














Celebrando y conmemorando bida, 
lucha y memoria di nos gran estadista 
Gilberto Francois (Betico) Croes 


Cle Para 


MINISTER DI TRANSPORTE, 
COMUNICACION Y SECTOR PRIMARIO 

Premier Evelyn Wever-Croes a reuni cu Minister Raymond 
Knops encarga cu asuntonan di Reino. Premier Wever-Croes 
a expresa cu e tabata un bon reunion den cual a toca varios 
tema financiero. Ambos mandatario a expresa despues di 
reunion cu Aruba no ta caminda cu nos mester ta ainda pero 
nos ta riba e bon caminda. 


Hunto cu Minister Knops di asuntonan di Reino, Premier Evelyn 
Wever-Croes a bishita Fundacion Hende Muher den Dificultad 
cu ta haci un labor enorme den yuda hende muhe y hende 
homber den dificultad. Y awor danki na e fondo di Hulanda, lo 
por expande e capacidad. Minister Knops a keda impresiona 
cu e trabounan di e Fundacion. 


Premier Evelyn Wever-Croes hunto cu Minister Raymond Knops 
а bishita Imsan. Premier Wever-Croes a keda impreciona cu 
nan facilidadnan y ekiponan nobo. “Mi ta sinti cu awor si nos 
ta tumando pasonan grandi pa mehora e cuido di salud. Nos 
no ta ainda caminda cu nos mester ta pero nos ta riba e bon 
caminda”. 


Den e caso tristo di destruccion na Scol Cacique Macuarima 
Premier Evelyn Wever-Croes a bishita e scol pa duna sosten 
na cabesante Rachelle Croes, e ekipo di maestronan, na 
comision di mayor y alumnonan. “Locual cu a pasa ta hopi 
tristo y nos ta condena esaki. Nos lo percura pa e scol surpasa 
esaki y sali mas fuerte di dje”, Premier a duna di conoce. 





Diaranson ultimo Sint Dominicus College a cumpli 105 aña 
di existencia. Premier Evelyn Wever-Croes a asisiti na e 
celebracion cu a inicia cu un bunita Santo Sacrificio di misa 
y a continua cu un receptie na school. Pabien na Dominicus 
College. 


Gobernador sr. Alfonso Boekhoudt a ofrece un recepcion di 
aña nobo y a enfoca den su discurso pa como comunidad 
nos no conforma поз mes cu cosnan di custumber, pero si 
enfoca pa prepara nos siguiente generacionnan pa e retonan 
di futuro. Premier Evelyn Wever-Croes y coleganan a asisti na 
e recepcion. 


Siman pasa Premier a invita tur e reinanan cu a representa 
Aruba dignamente den exterior aña pasa. Cada un ta un 
embahador di Aruba y a sa di representa nos pais у den nomber 
di Gobierno di Aruba Premier a gradici nan pa promove Aruba 
den exterior 


Finalisando e siman, Premier a asisti na e SKOA Expo, un 
tremendo evento den cual tur 46 scol di SKOA a reuni. Nan 
a decora nan stand cada un na forma unico pa asina por 
brinda informacion na tur mayor. E docentenan ta sumamente 
entusiasma y ta demostra un pasion y amor grandi pa 
enseñansa y pa nos muchanan. Pabien SKOA cu e iniciativa 
aki. 

Continuacion Resumen di Siman 


Minister di Turismo a informa cu turismo na Aruba ta pasando 
den su miho momentonan den historia di nos pais. Айа 2018 por 
a wordo considera un di e miho añanan caminda tur indicador 
a demostra un crecemento. Aña 2019 no tawata diferente y 
ta aun un miho aña cu aña 2018. E indicadornan hotelero a 
demostra un otro aña record pa loke ta trata performance di 
hotelnan. 

* Grado di ocupacion a aumenta 0.9% 

* Average daily rate a crece 6.2% 

* RevPar a conoce aumento di 7.5% 

Tur esaki ta crecemento riba crecemento di afia 2018. 


A lansa un programa di certificacion nobo pa negoshinan 
cu ta brinda servicio y productonan di calidad. Ministerio di 
Turismo ya pa varios tempo tin como obhetivo pa focus riba 
bishitantenan cu un entranda anual di 150 mil dollar bay ariba. 
Quality Seal lo tin como obhetivo pa reconoce negoshinan 
local cu den un manera consistente ta brindando servicionan 
of productonan unico y di calidad halto. E tool aki lo encurasha 
negoshinan, especialmente esnan den e sector di horeca pa 
uza “best business practices”. Den e manera aki negoshinan 
di calidad lo haya nan reconocimento mereci y asina tambe lo 
por wordo identifica pa e turista como un “high service, high 
quality” business. E meta ta cu pronto local y turista lo por 
сапа rond y mira si un negoshi of instancia tin su ‘quality seal’ 
bisando cu nan a pasa tur e check items nan riba calidad di 
producto y servicio brinda na nos turismo. 


Dialuna Minister Dangui Oduber a confirma e salida di Ezzard 
Cilie. Minister a informa hunta di supervision for di juni 2019 cu 
mester cuminsa busca un remplasante mirando cu su contract 
ta bay termina na December 2019. For di masha tempo e 
situacion na hospital no ta esun di miho y esaki tin di haber 
cu e maneho di hospital y tambe e supervision cu tabata tin. 
Minister Dangui Oduber ta convenci cu un era nobo lo cuminsa 
na hospital caminda lo cuminsa atende cu problemanan cu tin 
y trece cambio den maneho pa mehora servicio. Hospital tin 
tur e potencial pa bira un tremendo hospital y cu e cambionan 
na caminda lo bay cumpli cu esaki tambe! 


Siman anterior a cera cu un reunion importante diabierna 
atardi entre Ministernan Glenbert Croes y Andin Bikker cu 
stakeholders di veld social - hudicial pa loke ta trata negligencia 
di mucha durante Carnaval. 

Durante e reunion e team di Sociaal Crisisplan a presenta un 
plan mediatico con pa bay crea e consciencia di responsabilidad 
cerca cada mayor pa cu cuido y proteccion di cada mucha cu 
ta un derecho universal adkeri cu e tratadonan ratifica pa Pais 
Aruba. 

Dialuna durante Rueda di Prensa e plan mediatico a keda 
presenta na prensa y comunidad di Aruba. E plan a haya apoyo 
di e veld social como tambe di prensa pa hunto nos crea un 
plataforma nacional di responsabilisacion cu e mayor tin pa cu 
su уй. ‘Вап Cuida nos Muchanan den Carnaval' ta nomber di 
e campaña cu lo ser hiba. 


Minister Glenbert Croes a reuni cu Sindicato di Polis riba algun 
punto di preocupacion laboral cu nan tabatin. Reunion a bay 
den bon ambiente. 


Minister Glenbert Croes un biaha mas a haci un yamada na 
tur hoben cu kier rehace nan bida, pa join Formacion Social. 
Hobennan cu diploma di MAVO awo tambe por inscribi 
specialmente si nan ta interesa pa join Arumil despues. Pa 
inscribi yama Jessica Ras na +297 569 1586 


Minister Glenbert Croes a reuni cu GM di Aeropuerto riba 
oportunidadnan laboral cu ta bay presenta. Un reunion cu a 
bay den bon ambiente y comprension mutuo pa oportunidad 
pa nos hendenan local por haya trabou. 


E titular di Asunto Social conhuntamente cu Minister 
Presidente y Minister di Husticia a reuni cu representantenan 
di Commandeur Pieter Boerschool pa e problemanan social 
cu ta lantando cabes pa cual nan ta pidi pa ayudo. E reunion 
lo continua. 


Ta claro si cu Sociaal Crisisplan ta creando e consciencia y ta 
haciendo tur hende atento riba siguridad di nos criaturanan. 


Minister di Enseñansa a cuminsa e siman cu apertura simbolico 
di e prome scol virtual na Biblioteca Nacional cu apoyo di 
Gobierno. Minister di Enseñansa a firma un MOU cu K12, e 
scol online mas grandi na Merca. Diferente stakeholders a 
reuni cu K12 cu ta interesa pa introduci online schooling den e 
sistema di Aruba. 


Minister di Enseñansa a presenta e trainers di Hulanda tocante 
digiboards Prowise na diferente stakeholders, entre otro scol 
di Polis tambe ta interesa. 


Minister di Enseñansa a inspecciona e JFK Centre den cuadro 
di e preparacionnan pa muda tur departamento di enseñansa 
den e proximo simannan. 


Acera e siman cu bishita di Minister di Enseñansa na ExpoSkoa, 
cu tabata un exito mirando e cantidad di bishitantenan. 


Minister di Husticia mr. Andin Bikker dialuna tabata den 
conferencia di prensa di Gobierno. Relaciona cu e melding 
di menasa di posibel tiramento na scol y e candela na scol 
Cacique Macuarima, Minister Bikker a anuncia cu lo amplia 
е Task Force di experto pa siguridad pro-activo su tarea, pa 
inclui scolnan. Asina lo bay evalua kico ya tin instala pa cu 
siguridad y mehora of optimalisa esaki. E Task Force lo bay 
reuni cu sector di joyerianan, casinonan, hotelnan, banconan 
y awor tambe cu scolnan, pa amplia siguridad. Lo bay instala 
sistemanan di alarma, entre otro pa candela, pero tambe pa 
medio di cual por djis primi un boton y notifica Polis ora di un 
emergencia, pa asina haya asistencia mesora. 

Continuacion Resumen di Siman 


Durante siman Minister Bikkertabata den cumbre di Ministernan 
di Husticia di Reino, ‘Justitieel Vierpartijenoverleg' па Corsou. 
Varios punto di agenda cu a wordo proponi pa Minister di 
Husticia di Aruba a haya sosten den e puntonan acorda 
(“Besluitenlijst'). Asina por menciona cu e punto di agenda 
pa institui un grupo di trabou pa explora cooperacion riba e 
tereno di ‘Restorative Jusitice' ('herstelrecht') а haya sosten. 
Restorative justice ta regarda programanan dirigi na restaura 
e daño causa na victimanan di crimen, pa medio di resolucion 
alternativo y ta yuda promove e rehabilitacion y re integracion 
di un hoben cu a comete un hecho castigabel. 

A base di proposicion di Minister Bikker, hunto cu Minister 
Raymond Knops di Hulanda, a sigui e recomendacion di e 
Interparlementair Koninkrijksoverleg (‘IPKO’) pa institui un Task 
Force cu lo bay inventarisa y bin cu recomendacionnan pa cue 
circunstancianan di detencion den e institutonan penitenciario. 
Manera conoci Minister Bikker ta avansando riba e plan pa 
yega na un KIA nobo y su persona y e JVO siguramente a 
aprecia cu den cuadro di IPKO a duna atencion na e tema con 
lo por mehora e institutonan penitenciario. 

Un otro proposicion di Minister Bikker pa por structura y amplia 
e cooperacion pa cu vehiculonan y material specialisa pa 
Cuerpo Policial, Brandweer, CEA y BOT/K9 cu tambe a haya 
sosten amplio. 


A base di proposicion di agenda di Minister Bikker ademas 
a toca e tema di asilo pa loke ta regarda maneho y leynan, 
caminda cu Minister Bikker a comparti e pasonan cu Aruba a 
tuma гіра e tereno aki, entre nan introduccion di un ley поро (AB 
2019 no. 40) cu ta regarda un procedura moderno y efectivo 
pa atende cu peticionnan di asilo, cual a pone cu peticionnan 
pa asilo na frontera a baha substancialmente. A base di un 
otro proposicion di e delegacion di Aruba, JVO a dicidi pa pidi 
e College van Korpschefs explora e posibilidad di cooperacion 
riba tereno di training y cursonan, conhuntamente cu Dienst 
Speciale Interventies. Ademas a base di un otro proposicion di 
e delegacion di Aruba, JVO a pidi e directornan di e institutonan 
penitenciario pa explora cooperacion riba tereno di institucion 
di programanan pa detenidonan cu bin na remarca, por sigui 
cursonan pa prepara nan pa re integra den comunidad ora nan 
caba di sinta nan castigo y asina evita cu nan ta cay bek den 
criminalidad. 

E delegacion di Aruba tambe a haya hopi elogio pa e plan 
delinea conhuntamente cu Fundacion Respaldo pa bay ofrece 
cuido medico specialisa (‘forensische zorg'). Finalmente e 
delegacion di Aruba a amplia riba e leynan pa introduci ESTA 
(‘Electronic System for Travel Authorisation’), APIS (‘Advanced 
Passenger Information System’) y PNR (‘Passenger Name 
Record”). Pues un Cumbre di Ministernan di Husticia di Reino 
sumamente exitoso. 





Durante conferencia di prensa Minister di Finansa a anuncia 
cu a prolonga e fecha di pago di number di auto pa e prome 
mita di afia pa 28 di februari. E fechanan pa pago di number 
di auto ta ancra den un Ley for di afia 2016 cu a drenta na 
vigor na afia 2017. Ta asina cu tur usuario cu tin un vehiculo 
di motor tin e deber di paga e impuesto aki pa por haci uzo di 
e vehiculo. DIMP ta ofrece e posibilidad pa haci e pago online 
y bo no mester para den rij mas pa busca bo comprobante. 
Амог bo por manda un email na impuesto.aw си bo nomber, 
persoonsnummer, number di auto y un snapshot di bo pago 


y DIMP lo email bo e comprobante. DIMP ta habri riba tur 
diasabra cuminsando dia 18 di januari te fin di februari di 8ог 
di mainta pa 2or di merdia pa atende tur pago di impuesto. Un 
recordatorio pa tur usuario di un vehiculo paga number di auto 
prome cu 28 di februari 2020. 


E siman aki Minister di Finansa a reuni cu APFA y a trata varios 
tema. Entre nan, e mandatario a wordo informa riba e situacion 
financiero di e instancia cu ta maneha e fondo di pensioen pa 
empleado publico di Gobierno. E fondo a recupera mas lihe cu 
premira debi na inversionnan haci y den 2019 pa prome biaha 
ta surpasa e 100% di e cobertura necesario. Ta importante 
pa remarca cu si e fondo sigui den bon caminda esaki lo por 
crea suficiente reserva pa asina por bay over na indexa e 
pensioennan. Si ta asina cu e fondo por lo pronto no ta fuerte 
suficiente pa por wanta un subida nominal di pensioen. Den 
cuadro di baha gasto di personal, Gobierno hunto cu APFA, ta 
haciendo un sondeo tambe pa wak con por logra pa e empleado 
publico por baha cu pensioen mas prome. A primera bista tin un 
grupo di 177 empleado publico cu ta bin na remarca. Gobierno 
ta trahando riba e condicionnan pa asina despues acerca e 
grupo aki cu un propocicion. 


Minister Maduro a reuni cu Camara di Comercio riba diferente 
asunto cu ta concerni comercio na Pais Aruba. Entre nan, a 
papia riba e ley pa introduci Buki 2 pa e Codigo Civil di Aruba 
cu reglanan pa comercio cu pronto lo ser trata pa Parlamento. 
E mandatario a brinda informacion tambe riba e status di e 
Reforma Fiscal su fase 2. Tambe a brinda informacion riba e 
trabounan cu Gobierno ta haciendo pa atende cu gastonan di 
personal cual ta un di e gastonan mas grandi di gobernacion. 
E tabata un bon reunion den cual a intercambia idea pa asina 
por mehora e clima pa haci negoshi na Aruba. 


Diasabra anochi Minister di Cultura tabata presente na 'Honor 
to Connor Steelpan Extravaganza dilanti Charlie's bar па 
San Nicolas na unda tur presente por a disfruta di e musica di 
steelband di The Aruba Invaders Steel Orchestra. E tabata e 
secundo edicion di e bunita evento na honor di e fecha natalicio 
di e pionero, maestro, trahado y tuner di steelpan, sr Edgar 
Connor den felis memoria. Minister Maduro ta gradeci famia 
Connor cu ta tene e tradicion y arte di tocamento di steelpan 
bibo den nos cultura di Aruba. 


Diasabra anochi Minister Maduro di Cultura tabata presente 
na Aruba Carnival Entertainment Center na San Nicolaas 
pa e Eleccion di Reina Infantil, Hubenil, Señora Carnaval y 
Reina Grandi di Aruba su Carnaval 66. E anochi aki Aruba a 
conoce su Reina Infantil den persona di Jo-Amy Morcillo. Na 
Minister Maduro a toca e honor pa corona nos Reina Hubenil 
pa Aruba su Carnaval 66 srta. Alysa Simon. Señora Carnaval 
a keda den persona di sra. Neiffy Kock-Sierra y nos Reina di 
Aruba su Carnaval 66 a bira srta. Rudyanne Lejuez. Minister 
Maduro ta manda un caluroso pabien na tur e ganadonan y 
ta felicita e demas рапісірапіепап pa Reina Infantil Khloé 
Dabian y Yoennis Daiz Marin, Reina Hubenil Tychessa Melo 
y Jayleen Croes, Señora Carnaval Jolanda Salas y Reina 
Grandi Richinella Henriquez y Josyliane Martinus cu nan 
bunita presentacion. Danki pa engrandece Aruba su Carnaval 
cu boso mensahenan positivo den discurso y show. Disfruta di 
boso reinado den Carnaval 66. 


Feliz Ёй 


di так 


E MOMENTONAN MAS IMPORTANTE 
TA CU FAMIA 


Gabinete Wever-Croes 

